Diari Oficial de la Generalitat Valenciana


Sumari del DOGV 6154, del 27-11-2009 (2009/13903)

Informació pública de l'alternativa tècnica de programa d'actuació aïllada per a regularització de límits en l'àmbit del c/ Visitació 48D i c/ Yáñez de València.
-----------------------------------------------------------------------------------------------------------------------------------------------------------------

### Dades del document

Número de DOGV
:   6154

Data del DOGV
:   27-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13068


Data del document
:   13-11-2009

Organisme emissor
:   Firmus, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública de l'alternativa tècnica de programa d'actuació aïllada per a regularització de límits en l'àmbit del c/ Visitació 48D i c/ Yáñez de València. [2009/13769]  
L'entitat Firmus, SL, amb domicili a València, avinguda del Marqués de Sotelo, núm. 4, ha presentat davant de l'Ajuntament de València i en la notaria de Manuel Ángel Roda Pérez (carrer Roger de Llúria, 28, 46447, València), per a la seua exposició pública, una alternativa tècnica de programa d'actuació aïllada per a regularització de límits en l'àmbit del carrer de Visitació, 48-D i carrer de Yáñez, de València. La documentació presentada consistix en memòria del programa i projecte de reparcel·lació.  
A l'efecte dels articles 134, 146 i següents de la Llei 16/2005, de 30 de desembre, de la Generalitat, Urbanística Valenciana (LUV) i l'article 258 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística Valenciana (ROGTU), durant el termini d'un mes des de la publicació d'este anunci en el Diari Oficial de la Comunitat Valenciana, s'obrirà el termini d'informació pública, i quedaran exposades l'alternativa tècnica del programa d'actuació aïllada i la documentació de què consta aquest en la notaria esmentada anteriorment, de dilluns a divendres, ambdós inclusivament, de 10.00 a 14.00 hores, de manera que qualsevol persona puga comparéixer en eixa notaria per a sol·licitar que se'ls exhibisca i presentar les al·legacions que al seu dret convinguen, tant davant de l'Ajuntament de València com en la pròpia notaria.  
L'inici del termini d'informació pública es notifica individualment a cada una de les persones que apareixen com a titulars de drets reals inscrits en el Registre de la Propietat dels immobles afectats pel programa d'actuació aïllada. No obstant això, de conformitat amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, per a aquells titulars als qui, després d'haver-se intentat la notificació, esta no haja pogut ser practicada, es publicarà el corresponent anunci en el Butlletí Oficial de la Província.  
El termini per a presentar altres alternatives tècniques serà d'un mes, que començarà a comptar automàticament l'endemà del dia en què finalitze el termini d'informació pública, i acabarà el mes següent, el dia equivalent a aquell en què es va produir la publicació. En cas de no haver-hi dia equivalent el termini acabarà el dia últim del mes.  
L'endemà de l'últim dia del termini per a presentar alternatives s'iniciarà automàticament un termini d'informació pública de 15 dies hàbils, per a formular al·legacions sobre les alternatives que, si és el cas, s'hagueren presentat.  
El termini per a presentar proposicions juridicoeconòmiques a qualsevol de les alternatives tècniques presentades serà de 10 dies hàbils, que començaran a comptar de forma automàtica l'endemà de la finalització del termini per a formular al·legacions a les alternatives.   
Per tant, els terminis són: un mes per a informació pública; un altre mes des que acabe este per a presentar alternatives; immediatament després 15 dies per a al·legacions i, una vegada acabat este termini, 10 dies per a presentar les proposicions juridiceconòmiques.  
València, 13 de novembre de 2009.- L'apoderat: Juan Valero Merino.